ମଦ୍ୟ ଆସକ୍ତି ହେଉଛି ଏକ ମଦ୍ୟ ପାନ ବିକାର । ପ୍ରୌଢ଼ ବୟସ୍କ ବ୍ୟକ୍ତିମାନେ ଯଦି ମଦ୍ୟ ଆସକ୍ତିରେ ଫସିଯାଆନ୍ତି ଏଥି ସହିତ ଯଦି ଅବସାଦଗ୍ରସ୍ତ ବି ହୋଇଥାନ୍ତି ତେବେ ଏହା ଆତ୍ମହତ୍ୟାର ରୂପ ନେବାର ସମ୍ଭାବନା ଅଧିକ ଥାଏ । ନିଜର ଦାୟିତ୍ୱ ଠିକ ଭାବରେ ତୁଲାଇ ନପାରିଲେ ପ୍ରାୟତଃ ଲୋକମାନେ ମଦ୍ୟ ପାନ କରିବା ଆରମ୍ଭ କରିଦିଅନ୍ତି । ମଦ୍ୟ ଆସକ୍ତି ଧୀରେ ଧୀରେ ମଦ୍ୟ ଉପରେ ବ୍ୟକ୍ତିଟିର ନିର୍ଭରଶୀଳତା ବଢ଼ାଇଦେଇଥାଏ ଯାହାଦ୍ୱାରା ବ୍ୟକ୍ତିଟି ମଦ ବିନା କିଛି କ୍ଷଣ ଶାନ୍ତିରେ ରହିପାରେନାହିଁ । 

ପ୍ରୌଢ଼ ବୟସ୍କ ବ୍ୟକ୍ତିମାନଙ୍କୁ (୬୫ ବର୍ଷ ବୟସରୁ ଅଧିକ) ସାଧାରଣତଃ ମଦ୍ୟ ଆସକ୍ତି ବିଷୟରେ ବିଚାର କରିଲାବେଳେ ହେଲା କରାଯାଇଥାଏ, ଯାହାକି ଠିକ ନୁହେଁ, କିଶୋର ବା କିଶୋରୀ ଅବସ୍ଥାରେ ମଦ୍ୟର ମାତ୍ରା ଯେତିକି ପ୍ରଭାବ ପକାଏ ତାହାଠାରୁ ବହୁଗୁଣା ଅଧିକ କୁପ୍ରଭାବ ପ୍ରାପ୍ତ ବୟସ୍କ ବ୍ୟକ୍ତିମାନଙ୍କ ଶରୀର ଉପରେ ପଡିଥାଏ । ତେଣୁ ଆମେରିକାନ୍ ଜେରିଆଟ୍ରିକ୍ସ (ଜରାଚିକିତ୍ସା) ସୋସାଇଟି ଜଣେ ପ୍ରୌଢ଼ ବ୍ୟକ୍ତି ଯେଉଁ ଲିଙ୍ଗର ହେଉଥାଆନ୍ତୁ ନା କାହିଁକି ଦିନକୁ ଅଧିକରୁ ଅଧିକ ଗୋଟିଏ ପେଗ କିମ୍ବା ଉତ୍ସବ ଅବସରରେ ଅଧିକତମ ଦୁଇଟି ପେଗ ପିଇବା ପାଇଁ ଉପଦେଶ ଦେଇଛନ୍ତି । ଗୋଟିଏ ସପ୍ତାହରେ ବୟସ୍କ ପୁରୁଷଙ୍କ ଅଧିକରୁ ଅଧିକ ୯ଟି ପେଗ ଓ ବୟସ୍କ ମହିଳାମାନେ ୭ଟି ପେଗ ପୀଇପାରିବେ । ମନେରଖନ୍ତୁ ଏହି ସବୁ ପରିସଂଖ୍ୟନ ଯୁକ୍ତରାଷ୍ଟ୍ର ଆମେରିକୀୟ ନାଗରିକଙ୍କୁ ଦୃଷ୍ଟିରେ ରଖି ଉପସ୍ଥାପିତ କରାଯାଇଛି ।

ହିଂସା
ସମାଜ ଓ ସଂସ୍କୃତି
ଅନିୟନ୍ତ୍ରିତ ମଦ୍ୟପାନ
ସଂଜ୍ଞା